Rendelkezik francia állampolgársággal, ezért a német vagy a francia válogatottban is pályára léphetett volna, de ő az előbbit választotta. 2015. november 6-án Joachim Löw szövetségi kapitány behívta a Franciaország elleni barátságos mérkőzésre készülő keretbe. Az egy héttel később megrendezett mérkőzés a párizsi terrortámadás idején zajlott. Franciaország ellen 2–0-ra elvesztett mérkőzés 61. percében mutatkozott be Julian Draxler cseréjeként. 2016. május 17-én bekerült a 2016-os labdarúgó-Európa-bajnokságra készülő 27 fős bő keretbe. A május 31-i keretszűkítés során bent maradt az utazó 23 fős keretbe. Július 7-én lépett először pályára a tornán a francia válogatott elleni elődöntő mérkőzésen, a 79. percben Bastian Schweinsteiger cseréjeként. A mérkőzést 2–0-ra elvesztették és a franciák jutottak be a döntőbe. Bekerült a válogatott 23 fős keretében amely a 2017-es konföderációs kupán vesz részt. Később a német szövetség bejelentette, hogy Sané orrműtétje miatt kénytelen kihagyni a nyári tornát.